Urang Komodo

**Suku Komodo** (Komodo: *Ata Modo*) adolah suku asli nan mandiami pulau Komodo, Manggarai Barat, Nusa Tenggara Timur. Mereka manamoan dirinyo *Ata Modo* nan artinyo *Orang Modo* jo pulau nan mereka diami itu disabuik *Tana Modo*. J.A.J. Verheijen (1989) manamoan panduduak pulau Komodo jo nama *Orang Komodo*. Suku ko mandiami Kampuang Komodo, Kecamatan Komodo, Manggarai Barat. Kampuang nelayan tasabuik didiami dek sakita 800 kapaoa kaluago. Populasinyo barado di angko 2.000 jiwa. Mayoritas manjadi nelayan jo babarapo aktif sabagai Ranger di Taman Nasional Komodo. Di tahun 1930-an, dikecekan jumlah mereka adolah 143 orang. Namun dalam kurun 47 tahun, pado tahun 1977 jumlah mereka menjadi 505 jiwa

## Sijarah
Di Pulau Komodo jo Pulau Rinca di Nusa Tenggara Timur sabatuanyo dak hanyo iduik komodo, binatang nan diyakini sabagai wujuik nyato dari makhluk mitos nan disabuik nago. Di pulau ko juo tingga Suku Komodo, panghuni patamo Pulau Rinca. Sairiang jo rencana panataan kawasan Taman Nasional Komodo, Suku Komodo tarancam tarusia. Padahal mereka bisa dijadian benteng terdepan palestarian komodo.

Manuruik legenda, komodo sabananyo kembaran dari Suku Komodo nan dilahian dek seorang wanita bernama Putri Naga nan kamudian menikah jo seorang pria setempat. Putri Naga kamudian malahian saurang laki-laki jo sabuah talua nan kamudian manetesan komodo batino. Kaitan Suku Komodo jo hewan komodo ko dikatahui saik anak dari Putri Naga sadang berburu. Kala itu ia manamui saikua komodo nan hendak mamakan Rusa buruannyo. Saik akan mambunuahno, muncua sang Putri Naga nan maagiah tau bahwo Komodo ko adolah saudara kambanyo.
## Kabudayaan
Salain Komodo, masyarakaik di Taman Nasional Komodo juo mamiliki budayo nan unik. Sayang, budayonyo kian talupoan. Suku Komodo adolah suku asli nan iduik di Pulau Komodo jo Pulau Rinca. Sabagian dari mereka kini manjua souvenir, manjadi pamandu wisata, atau manyadioan homestay. Untuak manggelar patunjukan budayo Komodo, mereka jarang malakuannyo.
### Bahaso
Suku Komodo manggunoan bahasa Komodo jo bahasa Manggarai dalam kahidupan mereka sahari-hari jo juo manggunoan fasih manggunoan bahaso Indonesia katiko manjadi pamandu wisata ataupun panjua souvenir. Suku Komodo mampunyoi bahaso surang. Mereka bakomunikasi manggunoan Bahao Komodo nan marupoan papaduan 3 bahaso. Salain Bahaso Komodo, mereka juo mangadopsi Bahasa Larantuka jo Bima. Wajar bila mereka bisa mangarati babarapo bahaso di situ. Namun, masyarakaik lua indak mangarati bahao Suku Komodo.

### Kapacayoan
Suku Komodo mayoritas baragama Islam nan bacampua jo mistisme satampek saroman mitos tentang Putri Naga nan dipacayoi masyarakaik di Pulau Komodo jo pulau sakitanya.
### Upacara
Kolo Kamba adolah tarian simbolik nan mancaritoan pajuangan iduik laluhua-laluhua zaman dulu. Saurang pamimpin            (Ompu Dato) akan mandirian kayu sakita sameter. Gendang dilakak, para laki-laki manari, basilek, hinggo memukuli batang kayu tadi dalam keadaan trans mirip pamain kudo lumping di Jawa. Batang kayu dilakak dek manjadi simbol kajahatan. Suku Komodo juo mampunyoi budayo Tari Aru Gele atau Pecak Silat Komodo. Mereka juo mamiliki lagu tradisional bajudul Ario. Lagu nan bacarito kasiah sayang seorang kakak nan manghibua adiaknyo. 

## Pamukiman
Desa Komodo talatak di Labuan Bajo, Flores. Dihuni dek suku Komodo, nan dipicayo dapek mangecek jo Komodo, dek mitos satu ibu. Mereka adolah kalompok manusia patamo nan manatok di Pulau Rinca, baru kamudian disusul dek Suku Bajo. Beberapa pulau di kawasan Taman Nasional Komodo memang bapanghuni. Mereka berhasil mambuek harmoni luar biasa. Kahidupan dan alam akan taruih lestari di situ. Kabaradaan mereka tantu bisa jadi pambelajaran baharago. Sagalo sasuatu bisa iduik badampiangan. Sebab, Suku Komodo ko juo ikuik malindungi kahidupan Komodo. Indak hanyo harmoninyo, pajuangan iduik mereka luar biasa. Mereka sukses mangolah potensi yang ada di sekitanyo manjadi bahan pangan. Dengan beragam kaunikanny dapek direkomendasian Suku Komodo untuak dikunjuangi.  
## Caliak lo

* Pulau Komodo
* Bahasa Komodo
* Komodo

## Rujuakan